Ugovorne strane, i to:

OPĆINA PROMINA, Oklaj, Put kroz Oklaj 144, OIB: 79734182959 , zastupana po Općinskom načelniku Tihomiru Budanku, (u daljnjem tekstu: Općina), s jedne strane,

te

Javna ustanova Dječji Vrtić Koštelice, Suknovci, Kod škole 11, OIB: 25491030553, zastupana po vršitelju dužnosti Ravnatelja Nikoli Perliću, (u daljnjem tekstu: Vrtić), s druge strane,

sklapaju dana 2. rujna 2024. godine slijedeći:

UGOVOR O PRIJENOSU NEKRETNINE – DJEČJEG VRTIĆA NA KORIŠTENJE

Članak 1.

Ugovorne strane su suglasne da je sklapanje ovog Ugovora naloženo Odlukom Općinskog vijeća Općine Promina KLASA: 601-02/24-01/11, URBROJ: 2182-9-24-1 od 30. kolovoza 2024. godine.

Članak 2.

Ugovorne strane su suglasne da se nekretnina označena kao č.zem. 763/11 K.O. Suknovci, što u naravi predstavlja objekt dječjeg vrtića „Suknovci“ s pripadajućim zemljištem, prenosi na korištenje javnoj ustanovi Dječji Vrtić Koštelice, Suknovci, Kod škole 11, OIB: 25491030553, bez naknade i na neodređeno vrijeme.

Članak 3.

Predmetna nekretnina iz čl. 2. ovog Ugovora se prenosi strogo namjenski – isključivo u svrhu obavljanja poslova predškolskog odgoja i obrazovanja što podrazumijeva organiziranje i provođenje programa odgoja, obrazovanja, zdravstvene zaštite, prehrane i socijalne skrbi u dječjem vrtiću u skladu sa pozitivnim propisima Republike Hrvatske i općim aktima jedinica lokalne samouprave.

Članak 4.

U posjed predmetne nekretnine Vrtić stupa odmah.

Članak 5.

Temeljem ovog Ugovora imaju se na ime Vrtića (Dječjeg vrtića Koštelice) kao novog obveznika plaćanja prenijeti sva režijska korisnička brojila (struja, voda i dr.) koja se odnose na predmetnu nekretninu.

Vrtić je temeljem ugovorne klauzule iz prethodnog st. 1. izravni obveznik plaćanja svih režijskih troškova koji se odnose na predmetni objekt, a troškovi po tom osnovu se uračunavaju u ekonomsku cijenu rada i poslovanja tog Vrtića u participiranju koje cijene sukladno drugim aktima i sporazumima participira i Općina.

Članak 6.

vrtić je dužan pažnjom dobrog gospodara voditi računa o predmetnoj nekretnini te je u obvezi tekuće održavati istu.

Članak 7.

Vrtić nema pravo davati u (pod)zakup predmetnu nekretninu niti njen pojedini dio trećoj osobi niti na bilo koji drugi način istu nekretninu komercijalizirati, sve to bez izričitog i pisanog pristanka Općine.

Članak 8.

Za slučaj potrebe i za obavljanje pojedinih manifestacija i sl. u režiji Općine, Vrtić će na traženje Općine u tu svrhu prepustiti istoj potreban prostor predmetne nekretnine, sve to ne remeteći rad Vrtića i sigurnost djece.

Članak 9.

Općina može otkazati ovaj Ugovor i tražiti predaju posjeda predmetne nekretnine od Vrtića, i to po isteku pojedine pedagoške godine uz obaveznu obavijest o otkazu minimalno 3 mjeseca prije isteka tekuće pedagoške godine.

Članak 10.

Ovaj Ugovor je sklopljen u 4 (slovima: četiri) jednaka primjerka, od toga za svaku ugovornu stranu po 2 (slovima: dva) primjerka.

Članak 11.

Kao znak da je ovaj Ugovor sklopljen istoga potpisuju:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Općina Promina, Općinski načelnik Dječji vrtić Koštelice, vd Ravnatelja

Tihomir Budanko Nikola Perlić

KLASA: 601-02/24-01/11

URBROJ: 2182-9-24-2

Oklaj, 2. rujna 2024. godine