

KLASA: 120-02/24-01/3

URBROJ: 2182-9-24-1

Oklaj, 30. kolovoza 2024. godine

Na temelju članaka 3., 4., 5., 6. i 7. Zakona o plaćama u lokalnoj i područnoj (regionalnoj) samoupravi (NN 28/10, 10/23) te članka 25. Statuta Općine Promina (Službeno glasilo Općine Promina 01/21 i 04/21), Općinsko vijeće Općine Promina, na svojoj 20. sjednici, održanoj 30. kolovoza 2024. godine, donosi

**Odluku o naknadi za rad općinskog načelnika ukoliko dužnost obavlja bez zasnivanja**

**radnog odnosa**

Članak 1.

Ovom Odlukom određuju se osnovica i koeficijent za obračun naknade za rad općinskog načelnika ako dužnost obavlja bez zasnivanja radnog odnosa.

Članak 2.

Naknada za rad općinskog načelnika ako dužnost obavlja bez zasnivanja radnog odnosa utvrđuje se na način da se osnovica za obračun plaće, odnosno naknade za rad, množi s pripadajućim koeficijentom, koji može iznositi najviše do 50% umnoška koeficijenta za obračun plaće odgovarajućeg nositelja dužnosti koji dužnost obavlja profesionalno i osnovice za obračun plaće.

Osnovica za obračun plaće, odnosno naknade za rad, sukladno stavku 1. ovog članka iznosi 947,18 eura.

Članak 3.

Općinskom načelniku koji dužnost obavlja bez zasnivanja radnog odnosa utvrđuje se pripadajući koeficijent za obračun naknade:

1. za općinskog načelnika …………………………. 1,50

Članak 4.

Za vrijeme obavljanja dužnosti općinski načelnik ne podliježe obvezi prisutnosti na radu u propisanom radnom vremenu, kao ni obvezi obavještavanja i opravdavanja izostanka s rada, a za vrijeme odsutnosti ostvaruje pravo na naknadu iz članka 2. ove Odluke.

Članak 5.

Dnevnice za službena putovanja i ostale troškove općinski načelnik ostvaruje sukladno nastalim troškovima i važećim propisima.

Članak 6.

Dužnosnicima se ne utvrđuje pravo na godišnji odmor, na plaćeni i neplaćeni dopust, regres, jubilarnu nagradu, otpremninu ni druga materijalna prava iz radnog odnosa, niti imaju pravo na naknadu s osnove navedenih materijalnih prava koja pripadaju službenicima i namještenicima.

Članak 7.

Dužnosnici imaju pravo na naknadu stvarnih materijalnih troškova koji nastanu u vezi s obavljanjem dužnosti (dnevnica, troškovi prijevoza i ostali troškovi službenog puta), pravo na korištenje službenog vozila, kao i druga prava koja se utvrđuju posebnim aktom. Visina naknade za putne troškove iz stavka 1. ovog članka utvrđuje se u visini neoporezivog iznosa, sukladno Pravilniku o porezu na dohodak koji je na snazi na dan isplate.

Članak 8.

Pojedinačna rješenja o visini naknade za rad općinskog načelnika donosi pročelnik Jedinstvenog upravnog odjela Općine Promina.

Protiv rješenja iz stavka 1. ovoga članka žalba nije dopuštena, ali se može pokrenuti upravni spor u roku od 30 dana od dana dostave rješenja.

Sredstva za provedbu ove odluke osiguravaju se u Proračunu Općine Promina, a njihovu isplatu vrši Jedinstveni upravni odjel Općine Promina, temeljem donesenih rješenja.

Članak 9.

Stupanjem na snagu ove Odluke prestaje važiti Odluka o naknadama za rad općinskog načelnika ukoliko dužnost obavlja bez zasnivanja radnog odnosa (Službeno glasilo Općine Promina 13/23).

Članak 10.

Ova Odluka stupa na snagu osmog dana od dana objave u Službenom glasilu Općine Promina, a primjenjuje se od 1. rujna 2024. godine.

OPĆINA PROMINA

OPĆINSKO VIJEĆE

PREDSJEDNICA:

Davorka Bronić